open-index/open-wikipedia-markdown huggingface dataset:
Porisontti

**Porisontti** on taidekollektiivi SWartin ja muusikko Tapani Rinteen toteuttama ääni- ja valotaideteos. Se sijaitsee Porin rautatieaseman viereisessä Porttaali-nimisessä alikulkutunnelissa. Porisontti avattiin yleisölle 23.9.2022.

## Teoksen toteutus
Porisontti sijoittuu 90 metriä pitkän alikulkutunnelin lasivitriineihin. Vitriinien lasipinnat on käsitelty ja niiden takana on vaihtuva valaistus, joka koostuu noin 70 valaisimesta. Visuaalisesti tunnelin läpi kulkee silmän korkeudessa piirtyvä tyylitelty horisonttilinja. Tapani Rinne on luonut teosta varten äänimaiseman, joka on voimakkaimmillaan tunnelin keskiosassa. 

Teokseen on luotu neljä erilaista sävellystä, jotka vaihtuvat vuodenaikojen mukaan. Rinne on kertonut muistelleensa, millaisia ääniä hän kuuli lapsuutensa ja nuoruutensa Porissa. Lisäksi hän mietti, millaista äänimaisema on nykyajan kaupungissa eri vuodenaikoina. Hänen päässään lähti soimaan Pori-soundtrack, jonka hän on kertonut toteuttaneensa puhaltimilla ja elektroniikalla. Myös valaistuksen värimaailma muuttuu sävellysten tahtiin neljä kertaa vuodessa. Teoksen toteuttamisen mahdollisti Taiteen edistämiskeskuksen myöntämä erityisavustus.

## Taiteilijat
SWart on Sitowise Oy:n sisällä toimiva taidekollektiivi. Siihen kuuluvat ympäristötaiteilija ja maisema-arkkitehti Suvi Saastamoinen, valotaiteilija Anssi Mäkinen sekä maisema-arkkitehti Teo Rinne. Tapani Rinne on Porista kotoisin oleva muusikko ja säveltäjä, joka tunnetaan mm elektronista musiikkia soittavan RinneRadion jäsenenä.

## Teoksen sijoituspaikka
Porttaalitunneli on Arkkitehti Esa Piirosen suunnittelema, ja se avattiin käyttöön vuonna 1998. Tunnelin näyttelyvitriinit olivat ennen Porisontti-teoksen toteutusta vajaakäytöllä useita vuosia. Porttaalitunneli on osa vuonna 2002 perustettua Porin kansallista kaupunkipuistoa, joka ulottuu Kirjurinluodosta keskustan kautta Isomäen urheilukeskuksen alueelle. Valotaideteoksen toteutuksella haluttiin parantaa tunnelin yleisilmettä ja elävöittää kaupunkikuvaa. Tunnelin välittömään läheisyyteen sijoittuu Laura Lehenkarin julkinen teos Poritiisi.

## Lähteet
Evesham Township

**Evesham Township** on kunta (*township*) New Jerseyn osavaltiossa, Yhdysvalloissa. Sen väkiluku oli 46&nbsp;826 vuonna 2020, ja se oli Burlingtonin piirikunnan suurin kunta.

## Väestö
Vuonna 2020 Evesham Townshipin 46&nbsp;826 asukkaasta valkoisia oli 84,5&nbsp;%, aasialaisia 6,0&nbsp;% ja mustia 5,9&nbsp;%. Vuonna 2019 11,6&nbsp;% asukkaista puhui kotonaan jotain muuta kieltä kuin englantia ja 9,3&nbsp;% asukkaista oli syntynyt ulkomailla.

## Kuvia kunnasta

Kuva:THOMAS HOLLINSHEAD HOUSE, MARLTON, BURLINGTON COUNTY.jpg|Thomas Hollinshead House.
Kuva:Marlton circle.jpg|Marlton Circle.


## Lähteet

## Aiheesta muualla
Kissamerimonni

**Kissamerimonni** (*Galeichthys feliceps*) on merimonneihin kuuluva kalalaji. Lajia tavataan Eteläisen Afrikan rannikolta. 

## Koko ja ulkonäkö
Kissamerimonni voi kasvaa suurimmillaan noin 55 cm pitkäksi ja tyypillinen pituus on noin 35 cm. Lajin ruumis on pitkänomainen ja pää on pitkä. Yläleuassa on kaksi ja alaleuassa neljä viiksisäiettä. Kalan selkä- ja rintaevissä on myrkyllinen piikki ja pyrstöevä on haarautunut. Kissamerimonnilla on rasvaevä. Väriltään laji on selästään ruskea tai vihertävä ja vatsa on vaalea.

## Levinneisyys ja elintavat
Kissamerimonnia tavataan Namibian ja Etelä-Afrikan rannikolta. Laji elää parvina murtovesissä ja joissa lähellä mutapohjaa. Kalan ravintoa ovat äyriäiset, pienet kalat ja monisukasmadot. Kissamerimonnin lisääntymisaika on syys-joulukuussa ja koiraat hautovat munia suussaan.

Kissamerimonni on hyvä ruokakala ja sitä kalastetaan kaupallisesti.

## Lähteet
Paraisten Filadelfia-seurakunta

**Paraisten Filadelfia-seurakunta** () on vuonna 1933 perustettu, alkujaan turkulainen ja nykyään Paraisissa toimiva ruotsinkielinen helluntaiseurakunta. Seurakunnan juuret ovat vuonna 1921 perustetussa kaksikielisessä Smyrna-seurakunnassa. Seurakunta jakautui vuonna 1933 kielellisistä syistä. Ruotsinkielisen Turun Filadelfia-seurakunnan perustivat 20 jäsentä, joiden johtajana toimi ruotsalainen Simon Olsson.

Filadelfia-seurakunnalla on vuosien varrella ollut useita tilapäisiä kokoontumispaikkoja Turussa. Vuonna 1973 seurakunta siirtyi Paraisiin, jolloin vihittiin käyttöön uusi rukoushuone. Seurakunta järjesti vuodesta 1956 lähtien *Pargaskonferensen*-nimistä tapahtumaa useiden vuosikymmenten ajan.

## Katso myös
* Helluntaiherätys Suomessa
* Länsi-Turunmaan ruotsalainen seurakunta
* Länsi-Turunmaan suomalainen seurakunta
* Korppoon Betania-seurakunta

## Lähteet
* 

### Viitteet

## Aiheesta muualla
* Seurakunnan verkkosivusto
Anton Hahl

**Anton Hahl** (29. huhtikuuta 1865 Padasjoki − 27. joulukuuta 1931 Tampere) oli suomalainen kauppaneuvos ja rautakauppa-alalla toimineen Oy Tampereen Rakennuskonttori Ab:n (myöhemmin Otra Oy) toimitusjohtaja.

Anton Hahlin vanhemmat olivat lääninkanslisti, asianajaja Carl Anton Hahl ja Maria Cristina Walenius. Hän meni jo 15-vuotiaana harjoittelijaksi kauppa-alalle ja toimi vuodesta 1875 alkaen liikemiehenä siirtomaatavara-alalla Tampereella. Hahl oli 1887−1892 tamperelaisen W. Sandbergin rautakaupan palveluksessa ja piti tämän jälkeen lyhyen aikaa omaa tukkuliikettään Tampereella.

Vuonna 1893 Hahl tuli *Tampereen Rakennuskonttori- ja Kalustokaupan* (*Tammerfors Byggnadskontor & Redskapshandel*) johtajaksi, tämän liikkeen olivat perustaneet 1889 arkkitehti Georg Schreck, insinööri L. E. Kjäldman ja konttoristi Fr. Tukiainen. Vuonna 1907 Hahl osti puolet liikkeestä L. E. Kjäldmanilta ja liike toimi tämän jälkeen nimellä *Tampereen Rakennuskonttori, Schreck & Hahl*. Liike muutettiin vuonna 1917 osakeyhtiöksi nimellä Oy Tampereen Rakennuskonttori Ab. Vuonna 1914 liikkeelle valmistui arkkitehti Georg Schreckin suunnittelma uusi toimitalo Otran talo Hämeenkadun ja Kuninkaankadun kulmaan. Vähittäis- ja tukkukauppaa harjoittaneen Tampereen Rakennuskonttorin myynti koostui pääasiassa rakennus- ja rautatarvikkeista, talous- ja työkaluista, erilaisista koneista ja ampuma-aseista. Tampereen Rakennuskonttori perusti 1903 Jyväskylään haarakonttorin nimellä *Keski-Suomen Rautakauppa Anton Hahl & Co*. Se siirtyi muiden omistukseen 1908 mutta Anton Hahl oli tämän liikkeen yhtenä omistajana ja johtokunnan puheenjohtajana vielä vuoteen 1918 saakka. Anton Hahl sai kauppaneuvoksen arvon 1930.

Anton Hahl oli Tampereen kauppa-apulaisyhdistyksen ensimmäisenä puheenjohtajana vuodesta 1889, tästä hdistyksestä kehittyi sittemmin koko maassa toimnut Suomen kauppa-apulaisyhdistysten liitto. Hahl oli mukana perustamassa Kotimaisen Työn Liittoa ja osallistui Suomen Rauta- ja Koneliikkeiden Yhdistyksen toimintaan. Hahl kuului myös useaan otteeseen Tampereen kaupunginvaltuustoon.
 
Anton Hahl oli naimisissa vuodesta 1894 Gerda Maria Heleniuksen kanssa.

## Lähteet

## Aiheesta muualla
* Otra Oy. 50-vuotias, Aamulehti, 23.01.1938, nro 21, s. 9, Kansalliskirjaston digitaaliset aineistot
Shane Wright

**Shane Wright** (s. 5. tammikuuta 2004 Burlington, Ontario) on kanadalainen jääkiekkoilija, joka pelaa NHL-joukkue Seattle Krakenin farmiseura Coachella Valley Firebirdsissä AHL:ssä. Wright on pelipaikaltaan keskushyökkääjä.

Wrightia pidetään yhtenä ikäluokkansa lupaavimmista pelaajista, ja monet asiantuntijat uumoilivat häntä jopa ykkösvaraukseksi . Lopulta Seattle Kraken varasi hänet ensimmäisen kierroksen neljäntenä pelaajana.

## Ura
### Seurajoukkueissa
Wrightille myönnettiin poikkeuksellisen pelaajan asema OHL-kaudeksi 2019–2020, ja hän rikkoi sillä kaudella Connor McDavidin tekemän tulokkaiden ottelukohtaisen pistekeskiarvoennätyksen. Wright teki 39 maalia 58 pelissä, ja hänet valittiin OHL-liigan vuoden tulokkaaksi.

Wright pelasi OHL:n Kingston Frontenacsissa, ja NHL:n varaustilaisuudessa 2022 hänet varasi Seattle Kraken ensimmäisen kierroksen neljäntenä pelaajana. Hän aloitti kauden  Krakenin farmijoukkueessa, mutta nousi lokakuussa Krakenin kokoonpanoon. Voitettuaan tammikuussa 2023 nuorten MM-turnauksessa kultaa, Wright lähetettiin takaisin juniorijoukkueeseensa Kingston Frontenacsiin. Frontenacs tosin kauppasi hänen pelaajaoikeudet Windsor Spitfiresiin.

### Maajoukkueessa

Wright oli kultaa voittaneen Kanadan kapteeni alle 18-vuotiaiden maailmanmestaruuskisoissa vuonna 2021. Hän sijoittui turnauksen pistepörssissä toiseksi ja teki loppuottelussa kaksi maalia Venäjää vastaan. Hän oli myös kultaa voittaneen Kanadan kapteeni alle 20-vuotiaiden maailmanmestaruuskisoissa vuonna 2022 ja 2023. 

## Lähteet

## Aiheesta muualla
*
*
Middletown Township (New Jersey)

**Middletown Township** on kunta (*township*) New Jerseyn osavaltiossa, Yhdysvalloissa. Sen väkiluku oli 67&nbsp;106 vuonna 2020, ja se oli Monmouthin piirikunnan suurin kunta.

## Väestö
Vuonna 2020 Middletown Townshipin 67&nbsp;106 asukkaasta valkoisia oli 93,1&nbsp;%, aasialaisia 3,4&nbsp;% ja mustia 1,0&nbsp;%. Vuonna 2019 9,1&nbsp;% asukkaista puhui kotonaan jotain muuta kieltä kuin englantia ja 7,4&nbsp;% asukkaista oli syntynyt ulkomailla.

## Kuvia kunnasta

Kuva:Middletown Town Hall.jpg|Middletown Townshipin kunnantalo.
Kuva:Reflecting on the change of seasons - NJ (3000730729).jpg


## Lähteet

## Aiheesta muualla
Poznań–Ławican lentoasema

**Poznań–Ławican lentoasema** ()  on lentoasema Poznańissa Puolassa. Se sijaitsee Ławican kaupunginosassa noin 6 kilometriä Poznańin keskustasta länteen. Poznań–Ławican lentoasema on Puolan seitsemänneksi vilkkain lentoasema. Sen kautta kulki 2&nbsp;379&nbsp;635 matkustajaa vuonna 2019.

Lentoasema perustettiin 26. elokuuta 1913. Se on nimetty puolalaisen säveltäjän ja viulistin Henryk Wieniawskin mukaan vuodesta 2006 lähtien.

## Tilastot

## Lähteet

## Aiheesta muualla

* Poznań–Ławican lentoaseman virallinen verkkosivusto puolaksi ja englanniksi
David Ayer

**David Ayer** (s. 18. tammikuuta 1968 Illinois, Yhdysvallat) on yhdysvaltalainen elokuvaohjaaja ja käsikirjoittaja. Hän on tunnettu muun muassa monista Los Angelesiin sijoittuvista rikoselokuvista.

## Filmografia
### Ohjaajana
* *[[Harsh Times]]* (2005)
* *[[Street Kings]]* (2008)
* *[[Poliisit (elokuva)|Poliisit]]* (*End of Watch*, 2012)
* *[[Sabotage (vuoden 2014 elokuva)|Sabotage]]* (2014)
* *[[Fury (elokuva)|Fury]]* (2014)
* *[[Suicide Squad (elokuva)|Suicide Squad]]* (2016)
* *[[Bright (elokuva)|Bright]]* (2017)
* *[[The Tax Collector]]* (2020)
* *[[The Beekeeper]]* (2024)
* *[[A Working Man]]* (2025)

### Käsikirjoittajana
* *[[U-571 (elokuva)|U-571]]* (2000)
* *[[Training Day]]* (2001)
* *[[Hurjapäät]]* (*The Fast and the Furious*, 2001)
* *[[Dark Blue (elokuva)|Dark Blue]]* (2003)
* *[[S.W.A.T.]]* (2011)
* *[[Harsh Times]]* (2005)
* *[[Poliisit (elokuva)|Poliisit]]* (*End of Watch*, 2012)
* *[[Sabotage (vuoden 2014 elokuva)|Sabotage]]* (2014)
* *[[Fury (elokuva)|Fury]]* (2014)
* *[[Suicide Squad (elokuva)|Suicide Squad]]* (2016)
* *[[Bright (elokuva)|Bright]]* (2017)
* *[[The Tax Collector]]* (2020)
* *[[A Working Man]]* (2025)

## Lähteet

## Aiheesta muualla

*
Anttilan renkitupa

**Anttilan renkitupa** on Lohjalla, Uudellamaalla sijaitseva kotiseututalo. Rakennus on rakennettu 1800-luvun puolivälissä ja se on alun perin toiminut Anttilan kantatilan renkitupana. Anttilan renkitupa sijaitsee samassa korttelissa Puu-Anttilan eli entisen Lohjan yhteiskoulun kanssa. Renkitupa toimikin koulun rehtorin asuntona vuosina 1914–1958.

Anttilan renkitupa on toiminut myös Lohjan museon näyttelytilana. Nykyisin rakennuksessa toimii myymälä ja kahvila.

## Arkkitehtuuri
Anttilan renkitupa on hirsirakenteinen ja yksikerroksinen. Sen itäisellä julkisivulla on umpikuisti, jonka päällä on loiva satulakatto. Rakennuksen ikkunoiden päällä on koristeelliset puiset listat. Pohjoispuolen päätykolmion yläpuolella on puolikaaren muotoinen ikkuna.

## Lähteet
Washington Township (Gloucesterin piirikunta)

**Washington Township** on kunta (*township*) New Jerseyn osavaltiossa, Yhdysvalloissa. Sen väkiluku oli 48&nbsp;677 vuonna 2020, ja se oli Gloucesterin piirikunnan suurin kunta.

## Väestö
Vuonna 2020 Washington Townshipin 48&nbsp;677 asukkaasta valkoisia oli 85,0&nbsp;%, mustia 5,9&nbsp;% ja aasialaisia 4,9&nbsp;%. Vuonna 2019 8,9&nbsp;% asukkaista puhui kotonaan jotain muuta kieltä kuin englantia ja 6,1&nbsp;% asukkaista oli syntynyt ulkomailla.

## Lähteet

## Aiheesta muualla
Phillipsburg (New Jersey)

**Phillipsburg** on kunta (*town*) New Jerseyn osavaltiossa, Yhdysvalloissa. Sen väkiluku oli 15&nbsp;249 vuonna 2020, ja se oli Warrenin piirikunnan suurin kunta.

## Väestö
Vuonna 2020 Phillipsburgin 15&nbsp;249 asukkaasta valkoisia oli 78,0&nbsp;%, mustia 10,3&nbsp;% ja aasialaisia 2,0&nbsp;%. Vuonna 2019 13,6&nbsp;% asukkaista puhui kotonaan jotain muuta kieltä kuin englantia ja 10,2&nbsp;% asukkaista oli syntynyt ulkomailla.

## Kuvia kunnasta

Kuva:Green's Bridge, CNJ, Phillipsburg, NJ - looking southwest.jpg
Kuva:Pburg-281.jpg


## Lähteet

## Aiheesta muualla
Candolinin huvila

**Candolinin huvila** (ruots. *Villa Candolin*) on Lohjalla, Uudellamaalla sijaitseva vuonna 1915 valmistunut huvila, jonka rakennutti Lohjan entinen kirkkoherra ja tuomiorovasti Einar Candolin. Huvilan on piirtänyt ja suunnitellut Einar Candolinin puoliso Aino Candolin. Candolinit muuttivat huvilaan asumaan eläkkeelle jäätyään 1950.

Rakennus on yksityisomistuksessa. Candolinin huvila on listattuna Lohjan kaupungin rakennetun kulttuuriympäristön inventointiluetteloon, sillä se on henkilöhistoriallisesti arvokas ja tyyliltään hyvin säilynyt.

## Historia ja arkkitehtuuri
Candolinin huvila valmistui alun perin kesähuvilaksi vuonna 1915. Sen rungossa on käytetty entisen Lohjan panimon hirsiä, jotka on liitetty kulmistaan takoraudoilla. Hirsiseinät koostuvat pystyhirsisistä elementeistä. Rakennuksen pohjoispuolella sijaitsee umpikuisti. Alun perin kuisti oli pienempi porstua. Tyylisuunnaltaan rakennus edustaa yksinkertaista jugendia.

Vuonna 1947 rakennusta remontoitiin, jotta siellä voitaisiin asua talvisinkin. Samassa remontissa huvilan päätyyn rakennettiin siipi kotiapulaiselle, keittiön paikkaa siirrettiin länsisivulta koilliskulmaan ja itäjulkisivun sisäänkäynnin yhteyteen tehtiin tuulikaappi. Myös alun perin kattoon asti avoimeen eteiseen rakennettiin välikatto. 1990-luvulla huvilaa remontoitiin jälleen. Tuolloin huvilan ullakkotilat otettiin asuinkäyttöön. Pohjoispäätyyn avattiin kolme keskenään yhtä suurta ikkunaa ja kaikki ikkunat koristeellisine vuorilautoineen entisöitiin vanhan mallisiksi. Itäpuolen kuisti, joka oli 1980-luvulla purettu rakennettiin uudelleen. Myös eristystä lisättiin, sähköistykset uusittiin ja huvilan alapohja oikaistiin. Huvilassa on yhä säilynyt jäljellä alkuperäisiä pönttöuuneja.

Huvilan pihapiiriin kuuluu lisäksi myös puuvaja ja käymälä vuodelta 1915. Koillispuolella huvilaa sijaitsee entinen navetta ja asuinrakennus 1940-luvulta.

## Lähteet
Harjula (Lohja)

**Harjula** on vuonna 1929 rakennettu entinen seurojentalo Lohjalla, Uudellamaalla. Rakennusmestari Heikki Siikosen suunnittelema Harjula edustaa 1920-luvun klassismia. Harjula sijaitsee Lohjan keskustassa Lohjanharjun kupeessa.

Nykyisin rakennus on Lohjan kaupungin nuorisotoimen käytössä.

## Historia ja arkkitehtuuri
Alun perin rakennuksen piti tulla Lohjannummen suomenkielisten seurojen seurojentaloksi ja juhlarakennukseksi. Varojen puutteen vuoksi rakennus jouduttiin kuitenkin myymään pian lohjalaisille teollisuuslaitoksille seuraintaloksi.

1930-luvulla Harjulaa laajennettiin ja siihen lisättiin näyttämöosa. 2000-luvun alussa rakennusta peruskorjattiin ja rakennuksen saleihin, aulaan, portaikkoihin ja salin parveen palautettiin klassismin piirteitä. Rakennuksessa on myös säilynyt vanhoja alkuperäisiä sisäovia, mosaiikkibetonilattioita ja portaikkojen koristeellisia kaiteita.

## Lähteet
Fish River (Namibia)

**Fish River** (afrikaansiksi **Visrivier**, saksaksi **Fischfluss**) on joki Namibiassa. Joen pituus on 650 kilometriä ja se saa alkunsa Naukluft-vuorilta ja virtaa 150&nbsp;km Hardapin padolle lähellä Marientalia, missä sen virtaus on padon vuoksi estynyt. Siitä alaspäin kaikki joen virtaama tulee sivujoista. Joessa on vettä vain ajoittain ja talvisin joki kuivuu kokonaan. Tästä huolimatta joki muodostaa näyttävän Fish Riverin kanjonin, joka on 160&nbsp;km pitkä ja syvimmillään 550 m syvä.

Fish River laskee Oranjeen Namibian ja Etelä-Afrikan rajalla n. 100&nbsp;km ennen kuin Oranje laskee Atlanttiin.


Kuva:Fish River Crossing.JPG
Kuva:Fish river.jpg
Kuva:Bottom of Fish River Canyon.JPG
Kuva:Fish River Namibia anagoria.JPG
Kuva:Fish River Canyon.jpg
Franklin Township (Somersetin piirikunta)

**Franklin Township** on kunta (*township*) New Jerseyn osavaltiossa, Yhdysvalloissa. Sen väkiluku oli 68&nbsp;364 vuonna 2020, ja se oli Somersetin piirikunnan suurin kunta.

## Väestö
Vuonna 2020 Franklin Townshipin 68&nbsp;364 asukkaasta valkoisia oli 43,2&nbsp;%, mustia 29,5&nbsp;% ja aasialaisia 20,9&nbsp;%. Vuonna 2019 33,9&nbsp;% asukkaista puhui kotonaan jotain muuta kieltä kuin englantia ja 28,9&nbsp;% asukkaista oli syntynyt ulkomailla.

## Kuvia kunnasta

Kuva:Millstone River Rocky Hill.jpg|Millstone River.
Kuva:Delaware-Raritan Canal.jpg


## Lähteet

## Aiheesta muualla
Vernon Township (New Jersey)

**Vernon Township** on kunta (*township*) New Jerseyn osavaltiossa, Yhdysvalloissa. Sen väkiluku oli 22&nbsp;358 vuonna 2020, ja se oli Sussexin piirikunnan suurin kunta.

## Väestö
Vuonna 2020 Vernon Townshipin 22&nbsp;358 asukkaasta valkoisia oli 92,8&nbsp;%, mustia 3,6&nbsp;% ja aasialaisia 0,2&nbsp;%. Vuonna 2019 8,2&nbsp;% asukkaista puhui kotonaan jotain muuta kieltä kuin englantia ja 6,6&nbsp;% asukkaista oli syntynyt ulkomailla.

## Kuvia kunnasta

Kuva:Lake Wanda 02.jpg
Kuva:Flickr - Nicholas T - Far-Reaching.jpg


## Lähteet

## Aiheesta muualla
Herkkäsupukki

**Herkkäsupukki** (*Biophytum sensitivum*) on käenkaalikasvien (Oxalidaceae) heimoon ja supukkien (*Biophytum*) sukuun kuuluva kasvilaji.

Herkkäsupukki on yksivuotinen kasvilaji, joka kasvaa noin 25 cm korkeaksi. Varsi on haaraton, tyvestä puutunut ja kärjestään karvainen. Lehtiä on enintään 13 kappaletta ja niissä on 6–14 paria lehdykkämäisiä liuskoja, jotka ovat 0,3–1,5 cm pitkiä ja 0,2–0,7 cm leveitä. Kukintona on sarja, joka sijaitsee 2–7 cm pitkän kukintoperän päässä. Kukkien terälehdet ovat verholehtiä pidempiä ja väriltään keltaisia. Hedelmänä oleva kota on 4–5 mm pitkä, halkaisijaltaan 3–4 mm ja pinnoiltaan karvainen.

Herkkäsupukki kasvaa luonnossa varjoisilla paikoilla jokien varsilla, joutomailla, tiheiköissä sekä muilla vastaavanlaisilla paikoilla aina 250 metrin korkeuteen asti. Luonnossa lajia tavataan itäisessä Aasiassa Intian niemimaalla, Kiinassa, Myanmarissa, Thaimaassa, Vietnamissa, Malesiassa, Indonesiassa ja Filippiineillä.

Herkkäsupukkia on kerätty luonnosta paikallisesti ravinnoksi sekä perinteiseen lääkintään.

Herkkäsupukkia voi kasvattaa myös ruukussa huonekasvina.

## Lähteet

## Aiheesta muualla
* Laji.fi: Herkkäsupukki (''Biophytum sensitivum'')
* JSTOR Global Plants: ''Biophytum sensitivum'' 
* Global Biodiversity Information Facility (GBIF): ''Biophytum sensitivum'' 
* Flora of China: ''Biophytum sensitivum''
Sata parasta brittiläistä elokuvaa

Vuonna 1999 British Film Institute pyysi tuhatta elokuva- ja televisioalan ammattilaista listaamaan ne 1900-luvun elokuvat, jotka parhaiten edustivat brittiläistä kulttuuria.

## Lähteet
Emily in Paris

**Emily in Paris** on Darren Starin luoma draamakomediasarja, joka sai ensi-iltansa Netflix-suoratoistopalvelussa 2. lokakuuta 2020. Sarja seuraa yhdysvaltalaisen Emily Cooperin siirtymistä *Savoir*-nimisen markkinointiyhtiön palvelukseen Pariisin. Emily yrittää sarjassa selviytyä työn ja rakkauselämän haasteista sekä käy kulttuurikamppailua ”tylsän” amerikkalaisen elämäntyylinsä ja ranskalaisen elämäntavan välillä. Sarjaa tähdittävät Lily Collins, Ashley Park, Philippine Leroy-Beaulieu, Lucas Bravo, Samuel Arnold, Camille Razat, Bruno Gouery ja Lucien Laviscount. Sarjan toinen tuotantokausi julkaistiin 22. joulukuuta 2021, kolmas 21. joulukuuta 2022 ja neljäs  12. syyskuuta 2024.

## Lähteet
Matti Sarvilahti

**Matti Sarvilahti** (18. toukokuuta 1864 Luumäki − 26. joulukuuta 1936 Helsinki) oli ensimmäinen sukeltajan ammatissa toiminut suomalainen.

Sarvilahti ryhtyi sukeltajaksi 19-vuotiaana, näihin aikoihin Suomessa ei ollut yhtään suomalaista sukeltajaa. Hän suoritti välillä asevelvollisuutensa Suomen kaartissa ja oli sitten sukeltajan ammatissa yli 50 vuoden ajan aina 1930-luvulle saakka jolloin hän joutui korkean iän ja vaikean sairauden takia lopettamaan työt. 

Sarvilahti oli mukana nostamassa useita uponneita laivoja. Suomen sisällissodan jälkeen hän otti tehtäväkseen nostaa Laatokkaan uponneen miinanlaskija Ahmolan ja sen 125 ladatun merimiinan lastin. Sarvilahti toi miinat yksi kerrallaan ylös ja sen jälkeen myös itse laiva voitiin nostaa. Sarvilahti työskenteli useiden vuosien ajan myös Helsingin satamarakennuksilla. Hänelle myönnettiin 70-vuotiaana Suomen Valkoisen Ruusun ritarikunnan mitali pitkäaikaisesta ansiokkaasta työstään.

Matti Sarvilahti kuoli 72-vuotiaana joulukuussa 1936. Hänet on haudattu Suomen kaartin hautausmaalle Helsinkiin.

## Lähteet
Crone

**Crone** on muun muassa seuraavien henkilöiden sukunimi:

* Elizabeth Crone (s. 1969), yhdysvaltalainen kasvitieteilijä sekä populaatioekologian ja -dynamiikan professori
* Eveline Crone (s. 1975), alankomaalainen psykologian tohtori ja yhteiskunnallisen kehitysneurotieteen professori
* Patricia Crone (1945–2015), tanskalainen orientalisti ja historioitsija
* Victor Crone (s. 1992), ruotsalainen laulaja
Étang-sur-Arroux

**Étang-sur-Arroux** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Arrouxjoen varrella, noin 16 kilometriä Autunin kaupungista lounaaseen.

Kunta on kehittynyt vanhan roomalaisen tien varrelle, joka kulki Autunin ja Toulon-sur-Arroux’n välillä. Se oli pitkään pieni kalastajakylä. Teollisen vallankumouksen aikana 1800-luvulla teitä ja rautateitä rakennettiin Ranskassa, ja Étang-sur-Arroux’sta muodostui näiden risteysasema. Tämä taas antoi vauhtia kunnan kehitykselle. Kehityksen symboli on vuonna 1851 valmistunut joen ylittävä graniittinen viisiaukkoinen holvisilta, joka on kuvattuna kunnan vaakunassa.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Hoya cinnamomifolia

***Hoya cinnamomifolia*** on posliinikukkiin ja oleanterikasveihin kuuluva kasvilaji, jonka on kuvannut William Jackson Hooker 1848. Se on köynnös, jonka kukat ovat keltapunaisia ja jonka lehdet muistuttavat kanelipuiden (*Cinnamomum*) lehtiä. Laji esiintyy Indonesian Jaavalla.

## Lähteet

## Aiheesta muualla

* UniProt – Taxonomy: ''Hoya cinnamomifolia'' 
* Global Biodiversity Information Facility (GBIF): ''Hoya cinnamomifolia''
Silkkisarvet

**Silkkisarvet** (*Periploca*) on kasvisuku oleanterikasvien heimossa. Siihen kuuluu 17 lajia, joita esiintyy alkuperäisinä Etelä-Euroopassa, -Aasiassa ja osassa Afrikkaa. Ne ovat maitiaisnesteellisiä köynnöksiä tai pensaita.

Euroopassa kasvaa kolme silkkisarvilajia: 
kreikansilkkisarvi (*Periploca graeca*) itäisellä Välimerenalueella, kanariansilkkisarvi (*Periploca laevigata*) Kanariansaarilla ja *[[Periploca angustifolia]]* Espanjassa, Sisiliassa ja Kreetalla.

## Lähteet

## Aiheesta muualla
* Finto: Kassu – Kasvien suomenkieliset nimet: ''Periploca''
* Suomen Lajitietokeskus: Silkkisarvet – ''Periploca''
La Celle-en-Morvan

**La Celle-en-Morvan** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 12 kilometriä Autunin kaupungista luoteeseen.

Kunnan keskustan liepeillä on linna *Château de la Vesvre*. Se on rakennettu alun perin 1200-luvulla. Linna kuitenkin tuhottiin vuonna 1365 Burgundin herttuan Filip II:n määräyksestä. 1500-luvulla linna rakennettiin uudelleen, mutta se tuhoutui jälleen. Nykyinen linna rakennettiin vuonna 1627, mutta sitä muutettiin paljon vuonna 1926, eikä keskiaikaisesta linnasta jäänyt paljoa jäljelle. 

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Hietaliljat

**Hietaliljat** (*Anthericum*) on parsakasveihin kuuluva kasvisuku. Aiemmin se on luokiteltu muun muassa entiseen agaavekasvien heimoon. Hietaliljoja on kahdeksan lajia, joita esiintyy Euroopassa, Afrikassa ja Lounais-Aasiassa. Kaksi hietaliljaa, tähkähietalilja eli isohietalilja (*Anthericum liliago*) ja haarahietalilja eli pikkuhietalilja (*Anthericum ramosum*), kasvaa luonnonvaraisena Pohjoismaissa, Etelä-Ruotsissa asti. Lajit ovat monivuotisia, paksujuurisia ruohoja, joiden tyvellä kasvaa lehtiruusuke. Kukat ovat valkoiset, kuusilukuiset ja avoimina tähtimäiset.

## Lähteet

## Aiheesta muualla
* Finto: Kassu – Kasvien suomenkieliset nimet: ''Anthericum''
* Suomen Lajitietokeskus: Hietaliljat (''Anthericum'')
* ITIS: ''Anthericum'' 
* Global Biodiversity Information Facility (GBIF): ''Anthericum''
Cēsu alus

**Cēsu alus** on latvialainen Cēsisin kaupungista lähtöisin oleva panimoalan yritys. Panimo on Latvian vanhin ja suurin. Panimon historia yltää aina vuoteen 1590 saakka. Nykyisin yrityksen omistaa suomalainen Olvi.

Ensimmäinen maininta oluen tuottamiseen liittyvästä toiminnasta löytyy Cēsisin linnan merkinnöistä vuodelta 1590. Tätä vuotta pidetään panimon perustamisvuotena. Vuonna 1878 panimo oli Graf Emanuel Sieversin omistuksessa, ja panimolle rakennettiin omat tilat. Vuonna 1922 cēsisiläiset yrittäjät ostivat panimon ja toimintaa jatkettiin Augļu dārzs nimisen yrityksen alla. Vuonna 1922 yhtiö kansallistettiin, kunnes se vuonna 1995 jälleen yksityistettiin Cēsu alus -nimisenä. Vuonna 1999 yhtiö siirtyi Olvin alaisuuteen, kun Olvin tytäryhtiö A. Le Coq osti sen.

Vuoden 2021 maaliskuussa Cēsu alus ilmoitti ostavansa latvialaisen panimon Piebalgas alusin.

## Tuotteita
* Cēsu Premium
* Latvijas Pilzenes
* Brūža Nefiltrētais

## Lähteet
Liettuan naisten jääkiekkomaajoukkue

**Liettuan naisten jääkiekkomaajoukkue** edustaa Liettuaa kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2021 maassa oli 40 rekisteröityä naisjääkiekkoilijaa. Joukkue oli tuolloin Kansainvälisen jääkiekkoliiton IIHF:n hallinnoimalla maailmanranking-listalla 40. sijalla eli kolmanneksi viimeinen. Joukkue sijoitettiin listalle ensi kerran vuonna 2020, jolloin se oli myös 40. sijalla eli viimeinen.

Vuonna 2022 maassa oli 90 naisjääkiekkoilijaa, ja joukkue nousi alkuvuonna rankingissa 36. sijalle. Vuoden 2025 alussa naispelaajia oli 150. 

## Sijoitukset

### Maailmanmestaruuskilpailuissa

* 2020 - 3. divisioona, 5.
*2021 - 3. divisioonan turnaus peruttiin koronaviruspandemian vuoksi. Kisojen oli määrä olla Liettuan kotikisat.
*2022 - 3. divisioona, 2.
*2023 - 3. divisioonan A-lohko, 3.
*2024 - 3. divisioonan A-lohko, 3.
*2025 - 3. divisioonan A-lohko, 1.

### Maailmanranking

* 2020 - 40.
* 2021 - 40.
* 2022, helmikuu - 36.
* 2022, syyskuu - 34.
* 2023 - 32.
* 2024 - 34.
* 2025 - 34.

## Lähteet
The Boss Baby: Perhebisnes

**The Boss Baby: Perhebisnes** (*The Boss Baby: Family Business*) on vuonna 2021 ensi-iltansa saanut yhdysvaltalainen tietokoneanimaatiolla tehty komediaelokuva. Se on jatko-osa vuoden 2017 elokuvalle *[[The Boss Baby]]*.

## Lähteet
Signe Riisalo

**Signe Riisalo** (s. 8. lokakuuta 1968 Tallinna) on virolainen reformipuolueen poliitikko, joka toimi Viron sosiaaliturvaministerinä 2021–2025. Vuosina 2019–2021 hän istui riigikogussa.

Kesäkuusta heinäkuuhun 2022 Riisalo toimi myös Viron terveys- ja työministerinä sen jälkeen kun pääministeri Kaja Kallas oli erottanut hallituksesta keskustapuolueen ministerit. Keväällä 2023 nimitetyssä Kallaksen III hallituksessa hän jatkoi taas sosiaaliturvaministerinä.

## Yksityiselämä
Riisalolla on tytär ja poika. Hänen aviomiehensä Tiit Riisalo oli myös ministerinä Kallaksen III hallituksessa.

## Lähteet

## Aiheesta muualla
* Signe Riisalo Viron hallituksen verkkosivuilla
Mainz-Bingenin piirikunta

**Mainz-Bingenin piirikunta** () on piirikunta Saksan Rheinland-Pfalzin osavaltiossa Reinin varrella. Sen keskus ja suurin kunta on Ingelheim am Rheinin kaupunki. Piirikunnalle nimensä antanut Mainzin kaupunki ei kuulu piirikuntaan vaan on piiritön kaupunki.

Mainz-Bingenin piirikunta luotiin vuonna 1969 pääosin aiemmista Bingenin ja Mainzin piirikunnista sekä osista aiempia Bad Kreuznachin ja St. Goarin piirikuntia. Piirikunnan pinta-ala on 605,4 neliökilometriä, ja vuonna 2020 piirikunnan väkiluku oli 211&nbsp;525 asukasta.

Mainz-Bingenin piirikunta koostuu yhdeksästä alueyhteisöstä, joissa on yhteensä 64 kuntaa.

## Lähteet

## Aiheesta muualla

* Piirikunnan verkkosivut
Tiina Santonen

**Tiina Santonen** (s. 1972) on suomalainen lääkäri ja toksikologi, joka on vuodesta 2021 työskennellyt Työterveyslaitoksen (TTL) työtoksikologian tutkimusprofessorina. Hän on suomalaisen työympäristön kemiallisen altistumisen johtavia asiantuntijoita.

Santonen valmistui Turun yliopistosta lääkäriksi (LL) ja edelleen lääketieteen tohtoriksi (LT). Hänen englanninkielinen genotoksikologian alaan kuuluva väitöskirjansa (1997) oli otsikoitu *Genotoxicity in male germ cells : effects of mutagens on spermatid micronuclei, DNA synthesis, p53 expression and apoptosis in rat testis*. Santonen on lisäksi suorittanut soveltavan toksikologian maisteritutkinnon brittiläisessä Surreyn yliopistossa (Guildford).

Santonen tuli Työterveyslaitoksen palvelukseen vuonna 2001 ja on sittemmin keskittynyt työtoksikologiaan. Hän tekee tutkimusta tällä alalla ja toimii työtoksikologian, biomonitoroinnin ja kemikaalien riskiarvioinnin asiantuntijana. Hän osallistuu myös kemikaalien terveysperusteisten raja-arvojen asettamiseen. Hän on ollut EU:n Työympäristön altistumisrajojen tieteellisen komitean (SCOEL) jäsen (2010-2019) ja on Euroopan kemikaaliviraston Riskinarviointikomitean (RAC) jäsen vuodesta 2014.

## Lähteet

## Aiheesta muualla
*Santonen, Tiina. Työterveyslaitos, Helsinki, Finland  (scopus.com)
*Tiina Santonen. Finnish Institute of Occupational Health, Centre of Expertise for Work Environment Development  (researchgate.net)
Oppenheim (Rheinland-Pfalz)

**Oppenheim** on kaupunki Saksan Rheinland-Pfalzin osavaltion Mainz-Bingenin piirikunnassa. Kaupungin pinta-ala on 7,1 neliökilometriä, ja vuonna 2020 siellä oli 7&nbsp;582 asukasta.

## Historia
Nykyisen Oppenheimin alueella asui roomalaisia 500-luvulle asti, ja 1950-luvulla tehdyissä rakennustöissä löydettiin roomalaisaikaisia seinien jäänteitä, tiiliä, vesiallas ja muurattu kanava vuonna 1837 puretun Pyhän Sebastianin kirkon paikalta. Mahdollisesti vanhan roomalaisen asutuksen paikalle perustettu Oppenheim syntyi 600-luvun alussa; perustajan kerrotaan olleen frankkiaatelinen nimeltä Obbo, jonka mukaan paikkaa alettiin kutsua nimellä *Obbenheim*. Ensimmäinen kirjallinen maininta Oppenheimista on vuodelta 765. Kaupunki sai markkinaoikeudet vuonna 1008 ja vuonna 1225 se sai vapaan valtakunnankaupungin arvonimen. Vuosina 1315–1353 kaupunki kuului Mainzin arkkipiispalle ja vuodesta 1375 eteenpäin Reinin pfalzkreiveille, jotka hallitsivat sitä 1700-luvun lopulle saakka osana Pfalzin vaaliruhtinaskuntaa.

1500-luvulla uskonpuhdistus vaikutti kaupungissa. Kolmikymmenvuotisen sodan aikana kaupunkiin hyökättiin lukuisia kertoja, ja espanjalaiset miehittivät sitä 11 vuoden ajan. Espanjalaismiehityksen aikana luterilaiset, kalvinistit ja muut protestantit pakotettiin lähtemään kaupungista. Kustaa II Aadolfin johtamat ruotsalaiset kukistivat espanjalaiset 19. joulukuuta 1631, minkä jälkeen kaupunkia hallitsivat vuorollaan niin keisarilliset, baijerilaiset kuin ranskalaisetkin. Pitkään kestänyt sota käytännössä tyhjensi kaupungin, sillä kun Westfalenin rauha solmittiin vuonna 1648, kaupungissa oli vain 20 asukasta. 1600-luvun lopulla kaupunki joutui keskelle Pfalzin perimyssotaa, ja ranskalaiset polttivat sen 31. toukokuuta 1689. Kaupungista tuolloin paenneet asukkaat perustivat Reinin vastakkaiselle rannalle Neu-Oppenheimin kaupungin vuonna 1696. Myös 1700-luvulla kaupungissa sodittiin useita kertoja.

Ranskan joukot valloittivat Oppenheimin 18. lokakuuta 1792 osana Ranskan vallankumoussotia, ja 9. joulukuuta 1797 kaupungista tuli virallisesti osa Ranskan ensimmäistä tasavaltaa. Oppenheimista tuli nyt rajakaupunki, mutta se säilytti asemansa hallinnollisena keskuksena. Tammikuun alussa 1814 kenraali Langeronin johtamat venäläiset joukot ottivat kaupungin hallintaansa.

Wienin kongressissa vuonna 1816 Oppenheimista tehtiin osa Hessenin suurherttuakuntaa. Vuonna 1853 kaupunki liitettiin rautatieverkkoon ja vesilaitos rakennettiin vuonna 1888. Sähkövalaistus otettiin käyttöön vuonna 1899 ja puhelinliikenne vuotta myöhemmin. Vuonna 1925 myös kaupungin kaupunkioikeudet uusittiin. Toisen maailmansodan jälkeen kaupunki tuli osaksi uutta Rheinland-Pfalzin osavaltiota muiden Reinin vasemmalla rannalla sijainneiden entisten Hessenin alueiden tavoin.

## Lähteet

## Aiheesta muualla
Villa Luther

**Villa Luther** on 1880-luvulla rakennettu huvila Lohjalla, Uudellamaalla. Huvilan rakennutti Lohjan silloisen kirkkoherran poika, hovineuvos Gustaf Adolf Helsingius. Alkuperäiseltä nimeltään huvila on Helsingtorp. Huvilaa on kuitenkin myös kutsuttu nimellä Villa Linnainen. Tyylisuunnaltaan huvila on uusrenessanssityylinen säätyläishuvila.

Nykyisin rakennuksessa toimii Lohjan Työterveys ry.

## Historia ja arkkitehtuuri
Villa Lutherin eli Helsingtorpin rakennutti 1880-luvulla hovineuvos Gustaf Adolf Helsingius. Tontti, jonka nimi on Solbacka, oli erotettu Kiviniemen tilasta. Helsinkiläinen, saksalaissyntyinen kauppiaan leski Marie Pauline Henriette Luther muutti Lohjalle lapsiensa ja palveluskuntansa kanssa vuonna 1892 ja osti Villa Lutherin itselleen. Luther teki rakennukseen peruskorjauksen samana vuonna ja laajensi huvilan nykyiseen muotoonsa. Lutherit muuttivat takaisin Helsinkiin vuonna 1903. Vuodelta 1905 on säilynyt ilmoituksia, joissa kerrotaan leskirouva Lutherin vuokraavan huoneita huvilasta matkailijoille.

Kamarijunkkari Hjalmar Linder, joka omisti Lohjan selluloosatehtaan osti Villa Lutherin 17. huhtikuuta 1907. Linder käytti huvilaa työläisten kulttuuritalona ja huvilaan sisustettiin muun muassa lukusali. Linder muutti ulkomaille 1918 ja tehdas siirtyi osakeyhtiölle, joka muutti Villa Lutherin asunnoiksi.

Villa Luther oli kolmen perheen asuinkäytössä vuonna 1979. Tuona vuonna rakennus peruskorjattiin ja maalattiin. Peruskorjauksen yhteydessä remontoitiin putkistot, ikkunat uusittiin ja palautettiin alkuperäiseen asuunsa ja yläkertaan tehtiin majoitustilat vieraille. Alakerran sisätilat remontoitiin vuonna 1981 Lohjan Työterveys ry:n käyttöä varten. Seitsemän vuoden päästä myös yläkerran tilat muutettiin Lohjan Työterveys ry:n käyttöön soveltuviksi.

Osa Villa Lutherin hirsirungosta on remonttien yhteydessä vaihdettu. Nykyinen ruskea ulkomaalaus kerman värisine yksityiskohtineen on ollut lähes samanlainen koko sotien jälkeisen ajan. Myös Villa Lutherin kuistit ja parvekkeet on paikoin uusittu. Viimeinen vakituinen asukas huvilasta muutti pois vuonna 2000 jättäen rakennuksen ainoastaan työterveysaseman käyttöön.

Villa Luther sijaitsee pienellä kukkulalla, jolle oli vuonna 1892 istutettu laaja puutarha. Puutarhasta ei ole enää nykyisin jäljellä paljoakaan sillä tontin ympärille on kasvanut paljon kerrostalo- ja omakotitaloasutusta.

## Lähteet
Kiviniemi (Lohja)

**Kiviniemi** (joskus myös: *Skräddars*) on yksi Lohjankylän kantatiloista. Tila on Lohjan kaupungin keskustan vanhoista kantatiloista ainoa, joka on säilyttänyt talonpoikaisen maatalouskeskuksen luonteen. Kiviniemi on aiemmin tunnettu nimellä Skräddars.

Tilan päärakennus on 1800-luvun puolivälistä.

## Historia ja arkkitehtuuri
Kiviniemen kantatila koostuu entisistä Kiviniemen, Rajakorven, Rauhan ja Raatteen tiloista. Vanha kantatila on yksi ainoista, joka on säilynyt jäljellä Lohjan kaupungin keskustassa säilyttäen myös maatalouskeskuksensa. Kiviniemi eli entinen Skräddars siirsi tilakeskuksensa ryhmäkylän ulkopuolelle jo ennen isojakoa, joka tapahtui Lohjalla 1765.

### Päärakennus
Kiviniemen tilan päärakennus on järjestyksessä tilan kolmas. Se on rakennettu 1800-luvun puolivälin jälkeen ja uusittu vuonna 1911, jolloin se sai klassistisia piirteitä. Päärakennus käsittää kahdeksan huonetta, hallin ja kaksi keittiötä. Rakennuksen pohjoispuolella on sijainnut portaat yläkertaan palvelusväen huoneeseen. Vuoden 1965 remontissa Kiviniemen tilan päärakennuksen uunit purettiin ja niiden tilalle asennettiin keskuslämmitys. Saman remontin yhteydessä myös tuvasta erotettiin wc ja keittiö. Myös länsipäädyn kuistia on muutettu 1960-luvulla. Rakennuksen ikkunat entisöitiin vanhojen kaltaisiksi vuonna 1985. Päärakennus sijaitsee puiston ympäröimänä pienellä mäellä lehmuskujan päässä. Tilalla sijaitsi myös vanha, 1700-luvun loppupuolella rakennettu kaksikerroksinen päärakennus, mutta se purettiin 1900-luvun alussa.

### Talousrakennukset
Talouskeskus sijaitsee rakennuksen lounaispuolella ja tilan talousrakennukset ovat sijoitettu tiiviisti toisiinsa nähden muodostaen suljetun pihan. Tilan tiilirakenteinen navetta ja talli ovat valmistuneet vuonna 1904, kun taas sikala on vuodelta 1908. Yksi tilan vanhimpia rakennuksia on päärakennuksen länsipuolella sijaitseva riihi vuodelta 1862.

## Lähteet
Sundmanin liiketalo

**Sundmanin liiketalo** on vuonna 1926 rakennettu kivinen liiketalo Lohjalla, Uudellamaalla. Rakennus, joka sijaitsee osoitteessa Laurinkatu 46 oli aikanaan Lohjan kolmas kivitalo. Rakennus edustaa tyylisuunnaltaan myöhäistä jugendia.

## Historia
Kauppias Gustaf Walfrid Sundman syntyi Siuntiossa Ollaksen tilalla vuonna 1867. Hän opiskeli leipuriksi Helsingissä Ekbergillä. Vuonna 1891 Sundman matkusti Pietariin opiskelemaan leipomo- ja konditittorialaa. Palattuaan Pietarista muutti Sundman Lohjalle vuonna 1906, josta hän oli ostanut entisen Åströmin leipomon Laurinkatu 44:ssä. Leipomo sijaitsi kaksikerroksisessa puutalossa, joka purettiin uuden liiketalon tieltä 1972.

Vuonna 1926 Sundman rakennutti Lohjalle Laurinkatu 46:n uuden kivisen liike- ja asuintalon. Vuonna 1912 Sundman oli siirtänyt alun perin Helsingissä sijainneen elintarvikeliikkeensä Lohjalle. Liike muutti uuteen Sundmanin liiketaloon heti sen valmistuttua. 1930-luvulla Sundmanilla oli Lohjalla yhteensä viisi myymälää. Sundmanin liike toimi tässä Laurinkadun jugendrakennuksessa aina 1970-luvun alkuun saakka, jolloin Lohjan I apteekki siirtyi liiketilaan.

## Lähteet
Lohjan kauppatori

**Lohjan kauppatori** (ruots. *Lojo salutorg*) on Lohjalla, Uudellamaalla sijaitseva kauppatori. Tori on siirretty nykyiselle paikalleen Kauppakadun, Sepänkadun ja Torikadun rajaamalle aukiolle 1900-luvun alussa nykyisen Nahkurinkadun varrelta. 1960-luvulla toria laajennettiin purkamalla sillä sijainnut vanha paloasema. Tori kivettiin 1930-luvun alussa Liessaaren punaisesta graniitista tehdyillä nupukivillä.

## Lähteet
Luoman talo

**Luoman talo** on vuonna 1932 rakennettu varhais-funktionalistinen asuinrakennus Lohjalla, Uudellamaalla. Rakennuksen on rakennuttanut Lohjan Kivenhakkaamon johtaja Unto Luoma ja sen on suunnitellut arkkitehti Oiva Kallio.

Luoman talo on suojeltu rakennussuojelulailla.

## Historia ja arkkitehtuuri

Luoman talo valmistui 1932 ja se edustaa varhaista funktionalismia. Samalla tontilla talon kanssa sijaitsi Lohjan Kivenhakkaamo, joka lopetti toimintansa 1970-luvulla. Vuonna 1983 rakennus vaurioitui pahasti sen osittaisessa purkutyössä. Talo kuitenkin korjattiin entiselleen. Vuonna 2002 tontin ympärille rakennettiin valkea muuri.

Luoman talon naapureina on Lohjan pääkirjasto ja Laurentiussali. Taloa vastapäätä sijaitsee Lohjan kaupungintalo Monkola.

## Lähteet
Nahkurinkatu 10

**Nahkurinkatu 10** on Lohjalla, Uudellamaalla sijaitseva asuinkerrostalo. Rakennus on ensimmäisiä vuonna 1931 vahvistetun Birger Brunilan asemakaavan mukaan toteutettuja asuinkerrostaloja, jonka perusidea oli rakentaa kaupunkimaisia kerrostaloja umpikortteleihin. Lohjan oloissa rakennus edustaa harvinaisen puhdastyylistä 1920-luvun klassismia ja on siten paikallisesti hyvin arvokas.

## Lähteet
Richard Sackler

**Richard Stephen Sackler** (s. 10. maaliskuuta 1945) on yhdysvaltalainen lääkäri ja liikemies, joka on toiminut OxyContin-kipulääkkeen kehittäneen Purdue Pharman toimitusjohtajana.

Sacklerien nimi on poistettu opioidikriisin vuoksi useiden museoiden tiloista. Näin ovat ilmoittaneet muun muassa British Museum, Tate, jonka Sackler Octagon -galleria nimetään uudelleen, samoin New Yorkin Metropolitan-museo ja Pariisin Louvre.

## Lähteet

## Aiheesta muualla
Villa Haikari

**Villa Haikari,** joka tunnetaan myös nimellä **Villa Harbonäs** on Lohjalla, Uudellamaalla sijaitseva vuonna 1905 rakennettu huvila. Huvila sijaitsee aivan Lohjanjärven rannalla ja nykyisin siellä toimii kesäravintola.

Villa Haikari on inventoitu osaksi Lohjan kaupungin rakennetun kulttuuriperinnön luetteloa. Huvilan omistaneen Laguksen suvun kesken huvilaa on kuitenkin kutsuttu nimellä Lilla Ojamo.

## Historia ja arkkitehtuuri
1870-luvulla Ojamon kartanosta erotettiin Haikarinniemi ja sen pohjoispuolinen alue Vähä-Ojamon huvilatilaksi. Tilan omistajiksi tuli Laguksen suku. Valtioneuvos Wilhelm Laguksen poika filosofian tohtori Hugo Lagus rakennutti tilalle uuden puurakenteisen ja jugend-tyylisen huvilan vuonna 1905. Tilalla sijaitsi jo ennestään vanhempi päärakennus. Vuonna 1938 Hugo Lagus myi Villa Haikarin Lohjan kauppalalle ja siitä asti huvila on toiminut muun muassa retkeilymajana ja kesäkahvilana.

Villa Haikarissa tehtiin väliseinämuutoksia vuonna 1981. Rakennuksen perustuksia nostettiin 1990- ja 2000-lukujen vaihteessa, jolloin myös rakennetiin kuisti. Pohjoispuolella Villa Haikaria on puinen terassi. Rakennus sijaitsee Haikarinniemen kärjessä puistomaisessa ympäristössä. Villa Haikarin tunnusomaisia piirteitä ovat ullakkokerroksen suuret ovaalin muotoiset ikkunat.

1990-luvun taitteessa Lohjan kaupunki ja Penttilän rakennusyhtiö kaavailivat Haikarin alueelle rantahotellia, mutta hanke kariutui asukkaiden vastustukseen ja Suomen 1990-luvun alun lamaan.

## Lähteet
Kansallisosakepankin talo (Lohja)

**Kansallis-Osake-Pankin talo** sijaitsee Lohjan keskustassa Laurinkadun varrella. Rakennus on valmistunut vuonna 1925 Kansallis-Osake-Pankille ja sen on suunnitellut arkkitehti Annikki Paasikivi. Lohjan Kansallis-Osake-Pankin talo edustaa tyyliltään 1920-luvun klassismia.

Rakennuksessa on toiminut Kansallis-Osake-Pankin lisäksi muun muassa vakuutusyhtiöitä ja ravintola.

## Arkkitehtuuri ja historia
Lohjan Kansallis-Osake-Pankin talo on sileäksi rapattu tiilitalo, jossa on tiilillä katettu aumakatto. Rakennuksen ikkunat ovat alakerrassa pyöristetyt yläosastaan ja yläkerrassa kaksiosaisia. 1970-luvun vaihteessa rakennus muuttui vakuutusyhtiön konttoriksi, jolloin tehdyn peruskorjauksen yhteydessä talon sisätilat muutettiin täysin. Ikkunoita suurennettiin ja puitejakoa muutettiin. Myös talon pääovea on muutettu portaaleineen.

## Lähteet
Jounieh

**Jounieh** () on rannikkokaupunki Libanonissa Beirutin pohjoispuolella. Kaupunki on pääasiassa maroniittien asuttamaa.

## Maantiede

Jounieh sijaitsee Välimeren rannikolla Libanonin pääkaupunki Beirutin pohjoispuolella. Rannikolla on Jouniehinlahti. Kaupungin vieressä sijaitsee maroniittikirkon keskus Bkerké.

## Historia

Muslimimaantieteilijä al-Idrisi kirjoitti Jouniehista mainiten sen asukkaiden olevan "jakobiitteja" eli syyrialias-ortodoksisen kirkon jäseniä.

Maroniittikirkon patriarkka siirtyi Bkerkéen Jouniehin vieressä vuonna 1830. Myöhemmin syvästi uskonnollinen maroniitti ja Jouniehissa nuoruudessaan varttunut Libanonin presidentti Fouad Chehab teki investointeja Jouniehin satamaan. Chehab tarkoituksena oli luoda maroniiteille oma itsenäinen yhteytensä meriliikenteeseen, vaikka virallisesti syyksi annettiinkin Libanonin laivaston tarpeet.

Libanon sisällissodan aikana vuosien 1975 ja 1990 välillä Jounieh oli maroniittien muodostamien asejoukkojen tukikohta. Maroniitit valtasiva kokot alueen Itä-Beirutin ja Jouniehin välillä ja Jouniehista muodostui heidän epävirallinen pääkaupunkinsa. Syyrian sekaannuttua sisällissotaan Jounieh oli Syyrian laivasto merisaarrossa vuonna 1988.

## Väestö
Jouniehissä on 95&nbsp;193 asukasta, jotka ovat pääosin maroniitteja.

## Lähteet
Norell

**Norell** on muun muassa seuraavien henkilöiden sukunimi:

* Erkki Norell (1940–2021), suomalainen kirjailija
* Ingeborg Norell (1727–?), ensimmäinen virallisesti palkittu naispuolinen suomalainen hengenpelastaja
* Ola Rapace, vuoteen 2001 *Pär Ola Norell* (s. 1971), ruotsalainen näyttelijä ja muusikko
* Robin Norell (s. 1995), ruotsalainen jääkiekkoilija
Ghislaine Maxwell

**Ghislaine Maxwell** (; s. 25. joulukuuta 1961 Maisons-Laffitte, Île-de-France, Ranska) on brittiläinen entinen seurapiirihenkilö ja tuomittu seksuaalirikollinen, joka toimi yhteistyössä yhdysvaltalaisen seksuaalirikollisen Jeffrey Epsteinin kanssa.

## Elämäkerta

Ghislaine Maxwell syntyi Englantiin muuttaneen tšekkoslovakianjuutalaisen Robert Maxwellin ja hänen ranskalaisen vaimonsa Elisabeth Meynardin suurperheen kuopukseksi Ranskassa vuonna 1961. Robert Maxwell oli perustanut suuren mediaimperiumin, ja perhe oli hyvin rikas. Ghislaine oli isänsä suosikkilapsi. Aikuistuttuaan hän alkoi liikkua Lontoon ja New Yorkin seurapiireissä rikkaiden ja kuuluisien henkilöiden kanssa, ja hänestä tuli seurapiirijulkkis. Maxwellilla on sekä Ranskan, Yhdistyneen kuningaskunnan että Yhdysvaltain kansalaisuudet.

Robert Maxwellin kuoltua talousskandaalien ryvettämänä vuonna 1991 Ghislaine Maxwell muutti New Yorkin Manhattanille. Isä oli jättänyt hänelle 100&nbsp;000 dollarin vuotuisen avustuksen. New Yorkissa Maxwell tapasi varainhoitaja Jeffrey Epsteinin, ja heistä tuli pariskunta. Maxwell auttoi Epsteinia hankkimaan yhteyksiä. Seuraavina vuosina he houkuttelivat lukemattomia nuoria naisia ja alaikäisiä tyttöjä itsensä ja rikkaiden tuttaviensa hyväksikäytettäväksi. Myös Maxwell osallistui uhrien mukaan hyväksikäyttöihin, ja jotkut hänen ystävänsä olivat sitä mieltä, että Maxwellin ja Epsteinin keskinäinen suhde ei ollut seksuaalinen.

Epstein pidätettiin vuonna 2019. Hän kuoli tutkintavankeudessa ennen oikeudenkäyntiään. Viranomaiset ryhtyivät etsimään Maxwellia. Hänet saatiin kiinni vuonna 2020 New Hampshiressa sijaitsevasta talosta, jonka hän oli ostanut.

Maxwell todettiin 29. joulukuuta 2021 syylliseksi useisiin seksuaalirikoksiin, mukaan lukien alaikäisen ihmiskauppa seksuaalisessa hyväksikäyttötarkoituksessa. Hänet tuomittiin 28. kesäkuuta 2022 vuosina 1994–2004 tehdyistä rikoksista 20 vuodeksi vankilaan.

Maxwell istui aluksi Floridassa sijaitsevassa vankilassa, josta hänet siirrettiin kesällä 2025 matalan turvallisuustason vankilaan Texasiin. Maxwell tarjoutui todistamaan Yhdysvaltain kongressille Jeffrey Epsteinista, jos saisi vastineeksi syytesuojan.

## Lähteet
* 

### Viitteet

## Aiheesta muualla
Rentola

**Rentola** on muun muassa seuraavien suomalaisten henkilöiden sukunimi:

* Antti Rentola (1881–1919), kappalainen ja Maalaisliiton kansanedustaja
* Kai Rentola (s. 1955), graafinen suunnittelija ja kuvanveistäjä
* Kari Rentola (s. 1952), teatteriohjaaja ja Teatterikorkeakoulun rehtori
* Kimmo Rentola (s. 1953), historiantutkija ja poliittisen historian professori
* Liisa Rentola (1935–2014), opettaja ja kirjailija
* Rauha Rentola (1919–2005), näyttelijä
Mike Ramsay

**Mike Ramsay** (s. 13. syyskuuta 1984 Newmarket, Ontario, Kanada) on kanadalainen uransa päättänyt jääkiekkoilija.

Ramsay pelasi juniorina OHL:n Peterborough Petesissä vuosina 2001–2003 ja QMJHL:n Victoriaville Tigresissä 2003–2005.

Ramsay aloitti ammattiuransa vuonna 2005 UHL:n Motor City Mechanicsissa. Samalla kaudella 2005–2006 hän pelasi myös Porin Ässien hopeaa voittaneessa SM-liigajoukkueessa.

Kaudeksi 2006–2007 Ramsay lähti pelaamaan CHL:n Odessa Jackalopesiin ja jatkoi matkaansa seuraavaksi kaudeksi ECHL:n Fresno Falconsiin.

Kaudella 2008–2009 Ramsay pelasi Mestiksen KooKoossa ja CHL:n Odessa Jackalopesissa. Hän jatkoi Odessa Jackalopesissa myös kaksi seuraavaa kautta.

Kaudella 2011–2012 Ramsay pelasi EIHL:n Sheffield Steelersissä ja seuraavalla kaudella Norjan Sparta Sarpsborgissa. Ramsayn uran viimeiseksi kaudeksi jäi 2013–2014, jonka hän pelasi CHL:n Missouri Mavericksissa.

## Tilastot

## Lähteet
*